CELEX: 62015CN0470
Language: lv
Date: 2015-09-07 00:00:00
Title: Lieta C-470/15: Lūgums sniegt prejudiciālu nolēmumu, ko 2015. gada 7. septembrī iesniedza Raad van State (Nīderlande) – Lufthansa Cargo AG, otrs lietas dalībnieks: Staatssecretaris van Infrastructuur en Milieu

30.11.2015   
            
            
               LV
            
            
               Eiropas Savienības Oficiālais Vēstnesis
            
            
               C 398/17
            
         Lūgums sniegt prejudiciālu nolēmumu, ko 2015. gada 7. septembrī iesniedza Raad van State (Nīderlande) – Lufthansa Cargo AG, otrs lietas dalībnieks: Staatssecretaris van Infrastructuur en Milieu
   
   (Lieta C-470/15)
   (2015/C 398/22)
   Tiesvedības valoda – holandiešu
   
      Iesniedzējtiesa
   
   
      Raad van State
   
   
      Pamatlietas puses
   
   
      Prasītāja: Lufthansa Cargo AG
   
   
      Otrs lietas dalībnieks: Staatssecretaris van Infrastructuur en Milieu
   
   
      Prejudiciālie jautājumi
   
   
               1)
            
            
               Vai Gaisa transporta nolīguma starp Eiropas Kopienu un tās dalībvalstīm, no vienas puses, un Amerikas Savienotajām Valstīm, no otras puses (OV 2007, L 134) 3. panta 1. punkta c) apakšpunkta ii) punkta pirmais teikums ir jāinterpretē tādējādi, ka ar to tiek dotas faktiskas tiesības Kopienas lidsabiedrībai no dalībvalsts A izkraut kravu, kas ir tikusi iekrauta trešā valstī, dalībvalstī B pēc apstāšanās ASV, kuras laikā krava netika izkrauta, un tādēļ nav nepieciešams atsaukties uz divpusējiem līgumiem starp B dalībvalsti un trešo valsti?
            
         
               2)
            
            
               Vai Kopienas lidsabiedrība var atvasināt tiesības no Gaisa transporta nolīguma starp Eiropas Kopienu un tās dalībvalstīm, no vienas puses, un Amerikas Savienotajām Valstīm, no otras puses, attiecībā uz dalībvalsti, kas nav dalībvalsts, kurā šai lidsabiedrībai ir galvenā uzņēmējdarbības vieta?
            
         
               3)
            
            
               Vai Eiropas Parlamenta un Padomes 2004. gada 29. aprīļa Regulas (EK) Nr. 847/2004 attiecībā uz sarunām par gaisa satiksmes pakalpojumu nolīgumiem starp dalībvalstīm un trešām valstīm un šo nolīgumu īstenošanu (OV 2004, L 195; Īpašais izdevums latviešu valodā 7. nodaļa 8. sējums, 193. –196. lpp.,) 5. pants liedz noteikt prasību, vērtējot, vai Līguma par Eiropas Savienības darbību 49. pantā norādītais un Tiesas judikatūrā sīkāk definētais uzņēmējdarbības kritērijs ir izpildīts, proti, tostarp, ka Kopienas lidsabiedrībai, kuras galvenā uzņēmējdarbības vieta ir A dalībvalstī, daļai no tās [gaisa] flotes, ietverot vismaz divus gaisa kuģus, ir jāatrodas B dalībvalstī?